14.2.2015 Den Europæiske Unions Tidende L 39/11 KOMMISSIONENS GENNEMFØRELSESFORORDNING (EU) 2015/233 af 13. februar 2015 om gennemførelsesmæssige tekniske standarder vedrørende valutaer, for hvilke centralbankens kriterier for godkendelse af sikkerhedsstillelse i henhold til Europa-Parlamentets og Rådets forordning (EU) nr. 575/2013 er defineret særdeles snævert (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 ()), særlig artikel 416, stk. 5, og ud fra følgende betragtninger: (1) — I henhold til artikel 416, stk. 3, i forordning (EU) nr. 575/2013 skal institutter indberette aktiver, der opfylder visse betingelser, som likvide aktiver. I henhold til tredje afsnit i nævnte stykke kan der ses bort fra den betingelse, at aktiverne skal være anerkendt som sikkerhedsstillelse for standardlikviditetsoperationer for en centralbank i en medlemsstat eller centralbanken i et tredjeland, hvis der er tale om likvide aktiver, der besiddes med henblik på at opfylde udgående pengestrømme i en valuta, for hvilken centralbankens kriterier for godkendelse af sikkerhedsstillelse er defineret særdeles snævert. (2) — Ibetragtning af den betydning, som det i medfør forordning (EU) nr. 575/2013 tillægges, at aktiver af central- banker er anerkendt som sikkerhedsstillelse, for at de kan betragtes som likvide aktiver, bør listen over valutaer, for hvilke centralbankens kriterier for godkendelse af sikkerhedsstillelse er defineret særdeles snævert, være begrænset til de valutaer, for hvilke centralbankens kriterier for godkendelse af sikkerhedsstillelse er begrænset til statsgæld og gæld udstedt af centralbanken og ikke gælder for andre aktiver, som omfatter likvide aktiver i overensstemmelse med de supplerende krav i nævnte forordnings artikel 416 and 417. (3) — Den Europæiske Banktilsynsmyndighed (EBA) har på grundlag af den bedste tilgængelige viden fra medlemssta- ternes kompetente myndigheder foretaget en vurdering af centralbankens kriterier for godkendelse af sikkerheds- stillelse i forhold til de enkelte valutaer. I Bulgariens tilfælde viste vurderingen, at centralbanken kun yder institutter likviditet under ekstreme omstændigheder. Opstår der en likviditetsrisiko, som kan påvirke banksy- stemets stabilitet, kan den bulgarske nationalbank yde solvente banker kreditter denomineret i lev med en løbetid på højst tre måneder, såfremt der stilles fuld sikkerhed herfor i guld, fremmed valuta eller andre sådanne højlikvide aktiver. Derfor bør den bulgarske lev betragtes som en valuta, for hvilken centralbankens kriterier for godkendelse af sikkerhedsstillelse er defineret særdeles snævert. (4) — Denne forordning er baseret på det udkast til gennemførelsesmæssige tekniske standarder, som EBA har forelagt Kommissionen. (5) > EBA har afholdt åbne offentlige høringer om det udkast til gennemførelsesmæssige tekniske standarder, som ligger til grund for denne forordning, analyseret de potentielle omkostninger og fordele samt indhentet en udtalelse fra interessentgruppen for banker, der er nedsat i henhold artikel 37 i Europa-Parlamentets og Rådets forordning (EU) nr. 1093/2010 ) — () EUTL 176 af 27.6.2013,s. 1. (?) Europa-Parlamentets og Rådets forordning (EU) nr. 1093/2010 af 24. november 2010 om oprettelse af en europæisk tilsynsmyndighed (Den Europæiske Banktilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/78/EF (EUTL 331 af 15.12.2010, s. 12).